Nimo wulkich nadregionalnych serbskich towarstwow, kotrež su často w medijach prezentne, mamy w dwurěčnej kónčinje njeličomne mjeńše a małe towarstwa, kotrež runje tak pilne dźěło wukonjeja, wo nich pak přewjele njezhoniš. W swojej lětnjej seriji lětsa tajke aktiwne cyłki předstajamy, dźensa Škit Budyšin (16).
Abiturienća lětnika 2000 Budyskeho Serbskeho gymnazija chcychu so najpozdźišo zaso na schadźowance samsneho lěta zetkać. Tomu su w tym lěće a w dalšich swěrni wostali. Na 134. schadźowance, před 12 lětami, mějachu sej znowa wjele powědać. Mjez druhim rozmyslowachu wo tym, kak móhli zhromadnje za byće a traće serbstwa zamołwitosć přewzać. Jako spřećeleny kruh na to wjacore akcije přewjedźechu a na přichodnej schadźowance z wudaćom serbskeho tolerja na so skedźbnichu. Tež w programach wjacorych schadźowankow sobu skutkowachu.
pol_Latn szl_Latn